دونیانین اوربیتینده گزن ایلک آسترونوت اولان آمریکا‌لی جان گلن 95 یاشیندا حیاتینی ایتیردی.
20  فوریه 1962.جی ایلده ناسانین "فریندشیپ 7" کپسولو ایله دونیا مدارینده اوچ دفعه دولاشاراق اوزای تاریخینه گئچن گلن، اوهایو ایالتی‌نین کولومبوس شهرینده حیاتینی ایتیردی.
اوهایو والی‌سی، گلن اوچون یاییملادیغی مئساژدا،
"اوزایا و کنگره بیناسی‌نین ذیروه‌لری قدر یوکسلدی اما اوریی هئچ واخت کؤک‌لرین‌دن قوپمادی" ایفاده‌سینه یئر وئردی.
ناسا‌دان امکلی اولدوقدان سونرا 1974.جو ایلده دموکرات پارتی‌دن اوهایو سناتورو اولا‌راق کنگره‌یه گیرن گلن، 1984ده پارتیسی‌نین باشقانلیغا نامیزدی اولماق ایسته‌میش آنجاق بو مقصدینه چاتا بیلمه‌میشدی.
جان گلن، 2011.جی ایلده آمریکا‌نین ان اوست سیویل شرف مدا‌لی اولان کنگره قیزیل مدا‌لی ایله اؤدوللندیریلمیشدی.
